cyanic-selkie/wikianc huggingface dataset:
Κερσοβλέπτης
Το 357 π.Χ. ο Βηρισάδης πεθαίνει και ο Κερσοβλέπτης εισβάλλει σε αυτό αλλά και στου Αμαδόκου χωρίς επιτυχία. Μετά τον θάνατο του Βηρισάδη, το 357 π.Χ., ο Κερσοβλέπτης συνέλαβε, ή πιο σωστά ο Χαρίδημος συνέλαβε για λογαριασμό του, την ιδέα του αποκλεισμού των παιδιών του εκλιπόντος πρίγκιπα από την κληρονομιά τους, και του σφετερισμού όλων των κτήσεων του Κότυ. Εχοντας αυτό κατά νου ο Χαρίδημος απέσπασε από τους Αθηναίους, μέσω του κόμματός του μεταξύ των ρητόρων, ψήφισμα υπέρ του. Αντιδρώντας σε αυτή την εξέλιξη, ο Δημοσθένης εκφώνησε ομιλία (που σώζεται ακόμη) με την οποία προσπάθησε ανεπιτυχώς να καταγγείλει τον υποκινητή του ψηφίσματος, Αριστοκράτη. Από μια αναφορά στον λόγο του Δημοσθένη, φαίνεται ότι ο Κερσοβλέπτης διαπραγματευόταν με τον βασιλιά Φίλιππο Β΄ της Μακεδονίας για μια συνδυασμένη επίθεση στη Χερσόνησο. Ωστόσο, αυτές οι διαπραγματεύσεις δεν κατέληξαν πουθενά, ως συνέπεια της άρνησης του Αμαδόκου να επιτρέψει στον Φίλιππο να περάσει μέσα από τη χώρα του. Όμως, μετά την έγκριση του Αθηναϊκού ψηφίσματος οι Αθηναίοι συνήψαν συμμαχία με τον Φίλιππο εγκαταλείποντας τον Κερσοβλέπτη. Ο Φίλιππος είχε καταλάβει τις Μαρώνεια και Άβδηρα που ανήκαν στο βασίλειο του Αμαδόκου, ο Αμάδοκος αργότερα συμμάχησε με τον Φίλιππο και τον βοήθησε κατά του Κερσοβλέπτη. Ο Φίλιππος στράφηκε κατά του Κερσοβλέπτη και το 352 π.Χ. έκανε μια επιτυχή εκστρατεία στη Θράκη, απέκτησε σταθερή υπεροχή στη χώρα και πήρε τον γιο του Κερσοβλέπτη ως όμηρο.
Τόσο ο Κερσοβλέπτης όσο και ο Αμάδοκος φαίνεται να είχαν υποταχθεί στον Φίλιππο στις αρχές του 347 π.Χ., λίγο μετά την ίδια τύχη του Κετρίπορι, γιου και διάδοχου του Βηρισάδη. Οι δύο κυβερνήτες, αφού προσέφυγαν στον Μακεδόνα ηγεμόνα για να δικάσει τις μεταξύ τους διαφορές, στη συνέχεια αναγκάστηκαν να αναγνωρίσουν την επικυριαρχία του όταν ο «δικαστής» εμφανίστηκε με στρατό.
Το διάστημα της ειρήνης μεταξύ Αθηναίων και Φιλίππου το 346 π.Χ. ο Κερσοβλέπτης ενεπλάκη και πάλι σε εχθροπραξίες με τον Μακεδόνα βασιλιά, που ήταν στη Θράκη, όταν η δεύτερη αθηναϊκή πρεσβεία έφτασε στην πρωτεύουσα του Πέλλα, και επέστρεψε για να τους ακροασθεί μόνο όταν είχε κατακτήσει πλήρως τη χώρα του Κερσοβλέπτη.
Τα επόμενα τρία χρόνια ο Κερσοβλέπτης φαίνεται ότι είχε ανακτήσει αρκετή δύναμη για να αποτινάξει τον μακεδονικό ζυγό και, σύμφωνα με τον Διόδωρο, επέμενε στις επιθέσεις του στις ελληνικές πόλεις που βρίσκονται στον Ελλήσποντο. Έτσι το 343 π.Χ. ο Φίλιππος εκστράτευσε και πάλι εναντίον του, τον νίκησε σε πολλές μάχες και τον περιόρισε σε καθεστώς υποτελούς. Μετά τον θάνατο του το 341 π.Χ. το βασίλειο του ενσωματώθηκε στη Μακεδονία.
Ο Κερσοβλέπτης είχε παντρευτεί με Ελληνίδα και μαζί απέκτησε τέσσερις γιους, τον Τήρη, τον Μηδίστα, τον Ιόλαο και τον Ποσειδώνα. Η αδελφή του παντρεύτηκε τον Αθηναίο στρατηγό Χαρίδημο, που βρισκόταν αποσπασμένος στη Θράκη. Είχε κόψει χάλκινα νομίσματα που στη μία όψη είχαν γυναικεία κεφαλή με σφενδόνη στα μαλλιά και στην άλλη αγγείο με την επιγραφή ΚΕΡ'.
Πηγές
Κατηγορία:Βασιλείς των Οδρυσών
Σαλάχι μάντα
Τρέφεται κυρίως με πλαγκτόν, το οποίο φιλτράρει μέσα από τα βράγχιά του. Θεωρείται κοινωνικό ζώο και έχει βρεθεί ότι μπορεί να μεταναστεύσει σε μεγάλες αποστάσεις.Το σαλάχι μάντα δεν θεωρείται επικίνδυνο για τον άνθρωπο, αν και έχουν καταγραφεί επιθετικές συμπεριφορές μετά από τραυματισμό του ζώου. Αλιευέται για τα μεγάλα πτερύγιά του, για λάδι από το συκώτι του, ενώ το δέρμα του χρησιμοποιείται ως λειαντικό. Το σαλάχι μάντα έχει ταξινομηθεί ως εκτεθειμένο σε κίνδυνο εξαφάνισης. Η αλιεία θεωρείται ο μεγαλύτερος κίνδυνος που αντιμετωπίζει το είδος. Από το 2012 η αλιεία του στην Ευρώπη απαγορεύτηκε.
Ταξινόμηση
Αν και το μεγαλύτερο βατοειδές στο κόσμο το σαλάχι μάντα έχει μελετηθεί λίγο, με αποτέλεσμα να διαθέτει ένα από τους πιο εκτενείς καταλόγους συνωνύμων είδους και γένους. Το Manta birostris περιγράφηκε για πρώτη φορά το 1792 από το Γιόχαν Τζούλιους Βαλμπάουμ. Κάποιοι συγγραφείς όμως δεν αποδέχονται τον Βαλμπάουμ ως αυτόν που χρησιμοποιήσε πρώτος το όνομα M. birostris, αλλά τον Ντόνντορφ Donndorff (1798), επειδή θεωρούν ότι ο Βαλμπάουμ δεν είχε χρησιμοποιήσει το όνομα ως διώνυμο. Παλιότερα θεωρούταν ότι υπήρχαν τρία είδη στο γένος Μάντα, τα Manta birostris, Manta hamiltoni και Manta alfredi, τα οποία στη συνέχεια δείχθηκε με μελέτες του γενετικού υλικού ότι αποτελούν το ίδιο είδος, το Manta birostris για πολλά χρόνια θεωρούταν το μοναδικό στο γένος Μάντα. Όμως από μορφολογικές έρευνες που έλαβαν χώρα στη Μοζαμβίκη έδειξαν ότι στην πραγματικότητα σε αυτή τη περιοχή ζούσαν δύο και όχι ένα σαλαχιού μάντα. Αυτή η παρατήρηση έλαβε επιπλέον στήριξη από παρατηρήσεις στον Ινδικό και τον Ειρηνικό. Οι μορφολογικές αυτές διαφορές περιλαμβάνουν το χρωματισμό, την οδοντοστοιχία, τα δερματικά δόντια και τη μορφολογία της σπονδυλικής στήλης, καθώς και το μέγεθός τους κατά την ενηλικίωση. Αυτό είχε ως αποτέλεσμα να ανασυρθεί το 2009 η επιστημονική ονομασία Manta alfredi (Krefft 1868) για περιγράψει το δεύτερο είδος. Τα δύο είδη έχουν ευρεία κατανομή, όμως φαίνεται ότι το ''Μ. alfredi'' περιορίζεται στις τροπικές θάλασσες. Ερευνάται επίσης η ύπαρξη ενός τρίτου είδους, που αναφέρεται ως ''Manta sp. cf. birostris'' και ζει στον Ατλαντικό.
Κατανομή και ενδιαίτημα
Απαντώνται σε τροπικά και υποτροπικά νερά σε όλη την υδρόγειο, ενώ έχουν βρεθεί ακόμη και σε εύκρατα νερά, κατά προσέγγιση από το 35 νότιο μέχρι το 35 βόρειο παράλληλο. Σαλάχια μάντα έχουν παρατηρηθεί μέχρι τη νότια Καλιφόρνια και το Ρόουντ Άιλαντ στις ΗΠΑ, μέχρι το βόρειο άκρο της νήσου Χονσού στην Ιαπωνία (νομαρχιακό διαμέρισμα Αομόρι), στην Ερυθρά θάλασσα μέχρι τη χερσόνησο του Σινά, την Αραβική θάλασσα, τον κόλπο της Βεγγάλης και τις Αζόρες στο βόρειο άκρο της κατανομής τους και το Περού, την Ουρουγουάη, τη Νότια Αφρική και τη Νέα Ζηλανδία στο νότιο άκρο της κατανομής τους. Τα σαλάχια μάντα συνήθως παραμένουν κοντά στις ακτές, σε υπεράκτια νησιά και στους υφάλους και θεωρείται μεταναστευτικό και ωκεανόδρομο είδος. Αν και μοιράζονται το ίδιο ενδιαίτημα με το είδος ''Μ. alfredi'', τα δύο είδη σπάνια βρίσκονται και τα δύο στην ίδια περιοχή εξαιτίας εποχιακών κινήσεων ή γεωγραφικής απομόνωσης.
Περιγραφή
Το σαλάχι μάντα έχει πεπλατυσμένο σώμα και τα μεγάλα τριγωνικά θωρακικά του πτερύγια χρησιμοποιούνται για να μετακινείται. Διαθέτει επίσης ένα μικρό ραχιαίο πτερύγιο στην αρχή της ουράς. Έχει κοίλο, με ένα βαθούλωμα προς τα πάνω, και πολύ ευρύ κεφάλι με δύο μεγάλα κεφαλικά πτερύγια-λοβούς, τα οποία δείχνουν προς τα εμπρός και μοιάζουν με κέρατα. Το μήκος τους είναι διπλάσιο από το μήκος της βάσης και αντιστοιχό στο 14% του πλάτους του ζώου. Τα πτερύγια είναι ελικοειδή όταν το σαλάχι κολυμπάει και γίνονται επίπεδα όταν τρέφεται. Αυτά τα πτερύγια φαίνεται ότι χρησιμεύουν για να κατευθύνουν το πλαγκτόν προς το στόμα τους. Το στόμα είναι ορθογώνιο και βρίσκεται στην άκρη του κεφαλιού και όχι από κάτω. Τα μάτια και οι φυσητήρες βρίσκονται στα πλάγια. Τα βράγχια βρίσκονται στη κοιλιά του σαλαχιού. Η κλοάκη βρίσκεται στο μέσο του σώματος, συμπεριλαμβανομένης της ουράς. Η ουρά είναι μικρή, ελαφρώς επίπεδη και δεν φέρει άκανθα.
Το σαλάχι έχει 4.000 περίπου μικρά αλλά μη λειτουργικά δόντια, καθώς δεν τα χρησιμοποιεί για τη διατροφή. Τα δόντια έχουν μέγεθος 1 με 2 χιλιοστά και σχήμα πασσάλου. Η στεφάνη είναι επίπεδη και διαθέτει τρεις μικρές κορυφές. Λόγω του σχήματος και του μεγέθους τους, τα δόντια μοιάζουν πολύ τα δερματικά δόντια που καλύπτουν το δέρμα του σαλαχιού. Βρίσκονται μόνο στη κάτω σιαγόνα, όπου είναι κατανεμημένα σε 18 σειρές. Ο αριθμός των σειρών είναι μεγαλύτερος στο κέντρο των σιαγόνων από ότι στη άκρη όπου οι σειρές είναι 12 με 14.
Η ράχη τους είναι από μαύρη μέχρι γκριζογάλανη ή καστανοπράσινη, ίσως με κάποια λευκά σημάδια στη περιοχή των ώμων. Από κάτω είναι λευκά και φέρουν σημάδια τα οποία διαφέρουν ανάμεσα σε διαφορετικά άτομα. Υπάρχουν επίσης και χρωματικοί πολυμορφισμοί. Ο ένας είναι η μελανιστική μορφή, όπου όλο το σαλάχι είναι μαύρο εκτός από μία άσπρη περιοχή στη κοιλιά. Το σαλαχι μάντα είναι το μόνο σαλάχι η καρχαρίας με μελανιστικό πολυμορφισμό. Τέτοια ζώα είναι πιο συχνά στους πληθυσμούς του Ινδικού του Ειρηνικού και στις ακτές της Αμερικής. Υπάρχουν επίσης τα πιο σπάνια ολόλευκα ζώα.
Τα σαλάχια μάντα είναι τα μεγαλύτερα της υπέρταξης των βατοείδων, δηλαδή των σαλαχιών. Δεν είναι εύκολο να επιβεβαιωθούν οι αναφορές για το μέγιστο μέγεθος για ένα σαλάχι μάντα. Το μεγαλύτερο επιστημονικά τεκμηριωμένο σαλάχι είχε πλάτος 6,7 μέτρα, αλλά υπάρχουν αναφορές για σαλάχια με πλάτος 9 μέτρων και βάρος 1.350 κιλά (3.000 πάουντς). Τα περισσότερα όμως σαλάχια μάντα έχουν πλάτος περίπου 4 με 4,5 μέτρα. Τα δύο φύλα έχουν διαφορετικό μέγεθος, με τα αρσενικά κατά την ενηλικίωση να έχουν πλάτος περίπου 4 μέτρα και τα θηλυκά να είναι μεγαλύτερα, με μέσο πλάτος 5 μέτρα.
Αναπαραγωγή
Δεν είναι πολλά γνωστά για την αναπαραγωγή του. Το σαλάχι μάντα είναι ωοζωτόκο είδος, δηλαδή το αυγό εκκολάπτεται μέσα στο σώμα του θηλυκού όπου και στη συνέχεια αναπτύσσεται, χωρίς την παρουσία πλακούντα ή ομφάλιου λώρου. Κατά τη διάρκεια της αναπαραγωγής ένα η περισσότερα αρσενικά κυνηγούν το θηλυκό για περίπου 20 με 30 λεπτά, μετά από τα οποία ένα αρσενικό καταφέρνει να δαγκώσει το πτερύγιο του θηλυκού, δυσκολεύοντας έτσι τις κινήσεις του θηλυκού. Τα μικρά δόντια στην κάτω σιαγόνα βοηθούν το αρσενικό να κρατηθεί πάνω στο θηλυκό, αλλά επειδή δεν είναι μυτερά δεν κόβουν το πτερύγιο, αλλά αφήνουν ένα σημάδι που αρχικά (δηλαδή τις πρώτες μέρες μετά την αναπαραγωγή) φαίνεται κόκκινο και μετά γίνεται λευκό και τέλος γκρι. Το αρσενικό στη συνέχει μετακινείται κάτω (κοιλιακά) του θηλυκού και διεισδύει ένα από τα πτερυγόποδά του στη κλοάκη του θηλυκού. Τα πτερυγόποδα είναι ζευγάρι τροποποιημένων πτερυγίων που βρίσκονται πίσω από τη πύελο του αρσενικού. Τα δύο σαλάχια μπορούν να μείνουν κοιλιά με κοιλιά για αρκετά λεπτά, μέχρι το αρσενικό να απομακρύνει το ψευδοπόδιό του και να απελευθερώσει το θηλυκό.
Μετά τη γονιμοποίηση το μεμβρανώδες αυγό εκκολάπτεται μέσα στο θηλυκό. Το έμβρυο κατά τη διάρκεια της εγκυμοσύνης τρέφονται με ένα μείγμα πρωτεϊνών και λιπιδίων που εκκρίνεται από τις μητρικές λάχνες. Το μικρό καταναλώνει αυτή τη τροφή ανοιγοκλείνοντας συνεχώς το στόμα του, όπως φάνηκε σε υπερηχογράφημα σε εγκυμονόν σαλάχι μάντα το 2009. Δεν είναι γνωστό πόσο διαρκεί η περίοδος εγκυμόσυνης, αλλά εκτιμήσεις κάνουν λόγο 9 έως 12 μήνες, μπορεί και περισσότερο. Συνήθως τα θηλυκά γενούν ένα μικρό, ενώ έχουν καταγραφεί και περιπτώσεις με γέννηση δύο μικρών. Λίγα είναι γνωστά για τη γέννηση. Σημαντικές πληροφορίες προήλθαν από τη γέννηση ενός σαλαχιού μάντα στο ενυδρείο Οκινάουα Τσουραούμι στην Ιαπωνία το 2007, ύστερα απο κυοφορία ενός χρόνου και εννέα ημερών. Το θηλυκό πριν γεννήσει έτριψε για λίγο την κοιλιά του στον πυθμένα και στη συνέχεια ανέβηκε λίγο πάνω και ώθησε το μικρό έξω. Το μικρό έχει τυλιγμένα τα πτερύγια γύρω από το σώμα του. Τα μικρότερα μικρά που έχουν καταγραφεί στη φύση είχαν πλάτος περίπου 1,2 μέτρα. Η γέννηση λαμβάνει χώρα συνήθως σε ρηχά νερά, όπου τα μικρά θα παραμείνουν για μερικά χρόνια. Δεν είναι γνωστό πόσο ζουν τα σαλάχια μάντα, αλλά υπολογίζεται ότι η μέση διάρκεια ζωής τους είναι 20 χρόνια.
Διατροφή
Το σαλάχι μάντα, όπως και άλλα μεγάλα θαλάσσια ζώα, τρέφονται με ζωοπλαγκτόν, δηλαδή μικρά θάλασσια ασπόνδυλα και αυγά ψαριών, καθώς και με μικρά ψάρια. Όταν η τροφή είναι κατανεμημένη ισόποσα, το σαλάχι απλώς ανοίγει το στόμα του και περνάει μέσα από τη τροφή. Τα κεφαλικά πτερύγια είναι απευθυσμένα και δρουν σαν χωνί, βοηθόντας το πλαγκτόν να κατευθύνεται προς το στόμα. Στη συνέχεια η τροφή διαχωρίζεται από το νερό με τη βοήθεια ενός σπογγώδους, διάτρητου ιστού που βρίσκεται ανάμεσα στα βράγχια. Στη συνέχεια η τροφή μετακινείται στο βάθος του σώματος, όπου το σαλάχι την καταπίνει. Αν από την άλλη η τροφή είναι συγκεντρωμένη σε ένα σημείο, τότε το σαλάχι θα κάνει επαναλαμβανόμενες «κολοτούμπες». Αυτή η κίνηση βοηθάει τα σαλάχια να τρέφονται πιο αποδοτικά και να μην απομακρύνονται από το σημείο που βρίσκεται η τροφή. Συνήθως τα σαλάχια μάντα τρέφονται μόνα τους, αλλά έχουν παρατηρηθεί ομάδες μέχρι και 50 ζώων να τρέφονται μαζί, χωρίς όμως να σχηματίζουν ένα κοπάδι. Θεωρείται ότι το σαλάχι εντοπίζει τη λεία του με βάση οπτικά, σε μεγαλύτερο βαθμό, και οσφρητικά ερεθίσματα, ενώ μπορεί να κατασκευάζει ένα νοητικό χάρτη του χώρου όπου ζει για να μπορεί να προβλέψει πότε και που θα εμφανιστεί η τροφή.
Παραπομπές
Κατηγορία:Μυλιοβατόμορφα
Βασίλης Βάσσης
Ο Βασίλης Βάσσης υπήρξε πρωτοπόρος Έλληνας διεθνής καλαθοσφαιριστής που αγωνίστηκε στον Πανιώνιο τη δεκαετία 1930-40. Είχε ύψος 1,79 και αγωνιζόταν στις θέσεις 1 και 2. Συμμετείχε στον πρώτο αγώνα που έδωσε η Εθνική Ελλάδος στις 25 Ιουνίου 1936 με την Τουρκία στην Κωνσταντινούπολη. Στο φιλικό αυτό αγώνα η Ελλάδα ηττήθηκε με 12-49 και ο Βάσσης δεν σημείωσε πόντο.
Πηγές
Κατηγορία:Έλληνες καλαθοσφαιριστές Κατηγορία:Καλαθοσφαιριστές Εθνικής Ελλάδας Κατηγορία:Καλαθοσφαιριστές Πανιωνίου Κατηγορία:Πόιντ γκαρντ Κατηγορία:Σούτινγκ γκαρντ
2293 Γκουέρνικα
Η Γκουέρνικα (Guernica) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,9. Ανακαλύφθηκε το 1977 από τον Σοβιετικό αστρονόμο Νικολάι Τσερνίχ, που παρατηρούσε από το Ναουτσνί της Κριμαίας, και πήρε το όνομά της από την κωμόπολη Γκερνίκα της χώρας των Βάσκων, γνωστή από τον ομώνυμο πίνακα του Πικάσο.
Φυσικά χαρακτηριστικά
Τα κυρίως φυσικά χαρακτηριστικά της Γκουέρνικα είναι άγνωστα. Η Γκουέρνικα περιστρέφεται γύρω από τον εαυτό της μία φορά κάθε 6 ώρες και 25 λεπτά.
Εξωτερικοί σύνδεσμοι
Γκουερνικα
Αρτινίτης
Ο αρτινίτης είναι ένυδρο ανθρακικό ορυκτό του μαγνησίου με χημικό τύπο Mg2(CO3)(OH)2 · 3 H2O. Το πρώτο δείγμα αυτού του ορυκτού εντοπίστηκε το 1902 στην Λομβαρδία της Ιταλίας από τον Ιταλό καθηγητή Ορυκτολογίας στο Πανεπιστήμιο Έτορε Αρτίνι (Ettore Artini, 1866-1928), ο οποίος και τον εντόπισε.
Εμφάνιση, παραγενέσεις
Αποτελείται από λευκούς, μεταξωτούς και πρισματικούς κρυστάλλους που κρυσταλλώνoνται στο μονοκλινές σύστημα και βρίσκονται συχνά σε ακτινωτές συστοιχίες ή επικαθίσεις.
Ως ορυκτό εμφανίζει παγκόσμια εξάπλωση. Κυριότερες εμφανίσεις του είναι στην Ιταλία (Λομβαρδία, Πιεμόντε, Λιγουρία), στην Αυστρία (Στυρία), τα όρη Σαγιάν της Σιβηρίας, την Ιαπωνία, τις Πολιτείες Νεβάδα, Νιού Τζέρσεϊ και Νέα Υόρκη και Καλιφόρνια των ΗΠΑ.
Δείτε επίσης
Κατηγορία:Ορυκτά του μαγνησίου Κατηγορία:Ανθρακικά ορυκτά Κατηγορία:Ένυδρα ορυκτά
Νόα Γουέμπστερ
Ο Νόα Γουέμπστερ (Noah Webster Jr.) (16 Οκτωβρίου 1758 - 28 Μαΐου 1843) ήταν Αμερικανός λεξικογράφος, μεταρρυθμιστής της αγγλικής ορθογραφίας,  εκδότης και συγγραφέας.
Αποκαλείται και ως ο «Πατέρας της Αμερικανικής Εκπαίδευσης"».
Γεννημένος στο Κονέκτικατ, ο Γουέμπστερ αποφοίτησε από το το 1778. Σπούδασε νομική αλλά ήταν αδύνατο να βρει δουλειά ως δικηγόρος. Είχε μια οικονομική ευμάρεια μέσω της λειτουργίας ενός ιδιωτικού σχολείου και της συγγραφής μιας σειράς εκπαιδευτικών βιβλίων, συμπεριλαμβανομένων των «Μπλε» εγχειριδίων ορθογραφία. Ισχυρός υποστηρικτής της Αμερικανικής Επανάστασης και της επικύρωσης του Συντάγματος των ΗΠΑ, ο Γουέμπστερ άσκησε κριτική στην αμερικανική κοινωνία για το γεγονός ότι χρειαζόταν ένα πνευματικό ίδρυμα. Πίστευε ότι ο αμερικανικός εθνικισμός ήταν ανώτερος του ευρωπαϊκού εθνικισμού επειδή οι αμερικανικές αξίες ήταν ανώτερες.
Το 1806, ο Γουέμπστερ κυκλοφόρησε το πρώτο του λεξικό με τίτλο A Compendious Dictionary of the English Language. Την επόμενη χρονιά ξεκίνησε να εργάζεται σε ένα διευρυμένο και πιο κατανοητό λεξικό, το οποίο τελικά εκδόθηκε το 1828. Άσκησε επιρροή στο να ιδρύσει την Πράξη περί Πνευματικών Δικαιωμάτων το 1831, η πρώτη σημαντική αναθεώρηση του νόμου περί πνευματικών δικαιωμάτων στις ΗΠΑ. Ενώ εργαζόταν στον δεύτερο τόμο του λεξικού του, ο Γουέμπστερ πέθανε το 1843 και τα δικαιώματα του λεξικού μεταφέρθηκαν στους Τζορτζ και Τσαρλς Μέριαμ.
Εξωτερικοί σύνδεσμοι
Κατηγορία:Αμερικανοί λεξικογράφοι Κατηγορία:Αμερικανοί συγγραφείς Κατηγορία:Αμερικανοί πολιτικοί Κατηγορία:Αμερικανοί γλωσσολόγοι
Λουδοβίκος των Ανωγείων
Ο Γεώργιος Δραμουντάνης (Ανώγεια Ρεθύμνου, 28 Ιανουαρίου 1951), γνωστός κυρίως με το καλλιτεχνικό ψευδώνυμο Λουδοβίκος των Ανωγείων, είναι Έλληνας συνθέτης, στιχουργός, τραγουδιστής, συγγραφέας και ζωγράφος.
Γεννήθηκε στα Ανώγεια Ρεθύμνου στην Κρήτη το 1951. Ο πατέρας του ονομάζεται Βασίλειος Δραμουντάνης και η μητέρα του Λουλουδιά. Έχει άλλα πέντε αδέρφια, το Νίκο, το Μανώλη, το Γιάννη, τη Μαίρη και το Δημήτρη. Σπούδασε οικονομικά στην ΑΣΟΕΕ, αλλά δεν αποφοίτησε. Το 1979 γνωρίστηκε με το Μάνο Χατζιδάκι ο οποίος είχε έρθει στα Ανώγεια με το ΤΡΙΤΟ ΠΡΌΓΡΑΜΜΑ της ΕΡΤ για τις μουσικές γιορτές που γίνονται εκεί κάθε χρόνο και ο οποίος τον ανέδειξε.
Έχει την καλλιτεχνική διεύθυνση των Υακινθείων, ως Πρόεδρος του Συλλόγου «Φίλοι των Υακινθείων εκδηλώσεων. Βλέμμα στους πολιτισμούς του Ιερού βουνού της Ίδης». Τα Υακίνθεια  είναι τα πολιτιστικά δρώμενα που γίνονται κάθε χρόνο κατά τη διάρκεια του Ιουλίου στα Ανώγεια.
￼Ως ζωγράφος, έχει παρουσιάσει έργα του σε προσωπικές εκθέσεις στην Αθήνα και την Κρήτη.
Έχει λάβει θετικές κριτικές για το ιδιαίτερο ύφος της τραγουδοποιΐας του.
Δισκογραφία
Συμμετοχές
Εκθέσεις Ζωγραφικής
Ο Λουδοβίκος των Ανωγείων ζωγραφίζει έργα από τη νεανική του ηλικία. Ο ίδιος αναφέρει σχετικα :
Ο Κώστας Τσόκλης έχει αναφέρει για τα ζωγραφικά έργα του Λουδοβίκου :
Παραπομπές
Λουδοβίκος των Ανωγείων Λουδοβίκος των Ανωγείων
Κάρλος Μοράλες (ποδοσφαιριστής)
Ο μικρότερος αδερφός του, Άνχελ Μοράλες, υπήρξε, επίσης, ποδοσφαιριστής.
Παραπομπές
Κατηγορία:Παραγουανοί ποδοσφαιριστές Κατηγορία:Ποδοσφαιριστές Εθνικής Παραγουάης Κατηγορία:Ποδοσφαιριστές Κλουμπ Γουαρανί Κατηγορία:Ποδοσφαιριστές Ιντεπεντιέντε Κατηγορία:Ποδοσφαιριστές Χιμνάσια ι Εσγρίμα ντε Λα Πλάτα Κατηγορία:Ποδοσφαιριστές Νιούελς Ολντ Μπόις Κατηγορία:Ποδοσφαιριστές Κλουμπ Ατλέτικο Σαν Μαρτίν (Τουκουμάν) Κατηγορία:Ποδοσφαιριστές Χιμνάσια Χουχούι Κατηγορία:Ποδοσφαιριστές Κλουμπ Ατλέτικο Κολόν Κατηγορία:Ποδοσφαιριστές Ράσινγκ ντε Κόρδοβα Κατηγορία:Ποδοσφαιριστές Κλουμπ Ουνιβερσιδάδ ντε Τσίλε Κατηγορία:Ποδοσφαιριστές Ταμπίκο Μαδέρο Κατηγορία:Μέσοι ποδοσφαιριστές
Γαλαξίες Κεραίες
thumb|250px|Η κεντρική περιοχή των Γαλαξιών-κεραιών Οι Γαλαξίες-Κεραίες (Antennae, γνωστοί και ως NGC 4038/4039, Caldwell 60/61 ή Arp 244) είναι ζεύγος αλληλεπιδρώντων γαλαξιών στον αστερισμό Κόρακα. Απέχουν περίπου 65 εκατομμύρια έτη φωτός από τη Γη. Τους ανακάλυψε ο Ουίλιαμ Χέρσελ το 1785. Το όνομά τους οφείλεται στις δύο μακριές ουρές άστρων, αερίων και σκόνης, οι οποίες μοιάζουν με κεραίες εντόμων. Ανήκουν στην Ομάδα γαλαξιών NGC 4038.
Αρχικά οι δύο γαλαξίες ήταν ξεχωριστοί. Ο NGC 4038 ήταν ραβδωτός σπειροειδής γαλαξίας και ο NGC 4039 σπειροειδής γαλαξίας. Οι δύο γαλαξίες αρχικά προσέγγισαν ο ένας τον άλλο και στη συνέχεια σχηματίστηκαν οι ουρές υλικών, ενώ οι γαλαξίες προσέγγισαν ο ένας τον άλλο ξανά. Αναμένεται να συγχωνευθούν σε έναν ελλειπτικό γαλαξία.
Στον NGC 4038 έχουν παρατηρηθεί πέντε υπερκαινοφανείς αστέρες: οι SN 1921A, SN 1974E, SN 2004GT, SN 2007sr και SN 2013dk.
Εξωτερικοί σύνδεσμοι
Κατηγορία:Αλληλεπιδρώντες γαλαξίες Κατηγορία:Κόραξ (αστερισμός) Κατηγορία:Αντικείμενα Caldwell 4038 Κατηγορία:Γαλαξίες Arp Κατηγορία:Ιδιόμορφοι γαλαξίες
Χανς Μπάκε
Ο Χανς Μπάκε (γεννήθηκε στο Λούλεο της Σουηδίας στις 14 Φεβρουαρίου 1952) είναι Σουηδός προπονητής ποδοσφαίρου.
Αγωνίστηκε ως ποδοσφαιριστής στην ΑΙΚ Στοκχόλμης και στην Μπρομαποϊκάρνα. Ως προπονητής κατέκτησε το πρωτάθλημα Δανίας το 1999 με την Άλμποργκ, ενώ το 2003 και το 2005 το κατέκτησε με την Κοπεγχάγη. Το 2004 με την ίδια ομάδα κατέκτησε και το Κύπελλο. Το 2006 ανέλαβε τον ΠΑΟ, αλλά έφυγε από αυτόν τον Σεπτέμβριο του ιδίου έτους, εξαιτίας της κακής απόδοσης της ομάδας στους διεθνείς αγώνες. Το 2011 ανέλαβε την αμερικάνικη Νιου Γιορκ Ρεντ Μπουλς των αστέρων Τιερί Ανρί και Ραφαέλ Μάρκες.
Δήμος Κεφαλονιάς
μικρογραφία|[[Δήμος Κεφαλονιάς#%CE%94%CE%B7%CE%BC%CE%BF%CF%84%CE%B9%CE%BA%CE%AE %CE%95%CE%BD%CF%8C%CF%84%CE%B7%CF%84%CE%B1 %CE%91%CF%81%CE%B3%CE%BF%CF%83%CF%84%CE%BF%CE%BB%CE%AF%CE%BF%CF%85|Δημοτική Ενότητα Αργοστολίου]] μικρογραφία|[[Αργοστόλι]] μικρογραφία|[[Αργοστόλι]] μικρογραφία|[[Αργοστόλι]] μικρογραφία|[[Διλινάτα]] μικρογραφία|[[Δήμος Κεφαλονιάς#Δημοτική Ενότητα Ελειού - Προνών|Δημοτική Ενότητα Ελειού - Προνών]] μικρογραφία|[[Πόρος Κεφαλονιάς|Πόρος]] μικρογραφία|[[Δήμος Κεφαλονιάς#%CE%94%CE%B7%CE%BC%CE%BF%CF%84%CE%B9%CE%BA%CE%AE %CE%95%CE%BD%CF%8C%CF%84%CE%B7%CF%84%CE%B1 %CE%95%CF%81%CE%AF%CF%83%CE%BF%CF%85|Δημοτική Ενότητα Ερίσου]] μικρογραφία|[[Άσος Κεφαλονιάς|Άσος]] μικρογραφία|[[Φισκάρδο Κεφαλονιάς|Φισκάρδο]] μικρογραφία|[[Δήμος Κεφαλονιάς#%CE%94%CE%B7%CE%BC%CE%BF%CF%84%CE%B9%CE%BA%CE%AE%20%CE%95%CE%BD%CF%8C%CF%84%CE%B7%CF%84%CE%B1%20%CE%9B%CE%B5%CE%B9%CE%B2%CE%B1%CE%B8%CE%BF%CF%8D%CF%82|Δημοτική Ενότητα Λειβαθούς]] μικρογραφία|[[Πεσάδα Κεφαλλονιάς|Πεσάδα]] μικρογραφία|[[Δήμος Κεφαλονιάς#Δημοτική Ενότητα Ομαλών|Δημοτική Ενότητα Ομαλών]] μικρογραφία|[[Μονή Αγίου Γερασίμου Κεφαλονιάς|Μονή Αγίου Γερασίμου]] μικρογραφία|[[Δήμος Κεφαλονιάς#Δημοτική Ενότητα Παλικής|Δημοτική Ενότητα Παλικής]] μικρογραφία|[[Ληξούρι]] μικρογραφία|[[Ληξούρι]] μικρογραφία|[[Ρίφι Κεφαλονιάς|Ρίφι]] μικρογραφία|[[Σουλλάροι Κεφαλονιάς|Σουλλάροι]] μικρογραφία|[[Κοντογενάδα Κεφαλονιάς|Κοντογενάδα]] μικρογραφία|[[Δήμος Κεφαλονιάς#Δημοτική Ενότητα Πυλαρέων|Δημοτική Ενότητα Πυλαρέων]] μικρογραφία|[[Αγία Ευφημία Κεφαλονιάς|Αγία Ευφημία]] μικρογραφία|[[Δήμος Κεφαλονιάς#Δημοτική Ενότητα Σάμης|Δημοτική Ενότητα Σάμης]] μικρογραφία|[[Σάμη]] μικρογραφία|[[Κεφαλονιά και Ιθάκη]] Ο Δήμος Κεφαλονιάς είναι πρώην Δήμος της Περιφέρειας Ιονίων Νήσων, που περιλάμβανε την Κεφαλονιά με τις κοντινές της νησίδες, καθώς και τις Εχινάδες. Λειτούργησε από 01-01-2011, μέχρι 31-08-2019.
Δημιουργήθηκε το 2010 με το Πρόγραμμα «Καλλικράτης», από την συνένωση των προϋπαρχόντων Δήμων και Κοινοτήτων του νησιού, των Δήμων Αργοστολίου, Ελειού-Πρόννων, Ερίσου, Λειβαθούς, Παλικής, Πυλαρέων και Σάμης και της Κοινότητας Ομαλών.
Η έκταση του Δήμου ήταν 788,32 τ.χλμ. και ο πληθυσμός του, 38.082 κάτοικοι, με βάση την Απογραφή του 2011. Έδρα του Δήμου ορίστηκε το Αργοστόλι.
Διάσπαση Δήμου
Το 2019, ο Δήμος Κεφαλονιάς διαιρέθηκε σε τρεις Δήμους:
Οι νέοι Δήμοι λειτούργησαν από την 1η Σεπτεμβρίου 2019, μετά δηλαδή την εγκατάσταση των νέων Δημοτικών Αρχών, που προέκυψαν από τις Δημοτικές Εκλογές Μαΐου 2019.
Χάρτης
<mapframe latitude="38.281313" longitude="20.992126" zoom="10" width="1000" height="425" align="center" /> Κατηγορία:Δήμοι του νομού Κεφαλληνίας
Υπερβαρύτητα
Η υπερβαρύτητα (αγγλικά: supergravity ή εν συντομία SUGRA   ) είναι μια μια θεωρία πεδίου (όπως για παράδειγμα είναι ο ηλεκτρομαγνητισμός) η οποία συνδυάζει τις αρχές τις γενικής θεωρίας της σχετικότητας (general theory of relativity) και της υπερσυμμετρίας (supersymmetry). Επομένως τα διάφορα μοντέλα υπερβαρύτητας συμπεριλαμβάνουν και τις τέσσερις θεμελιώδεις δυνάμεις της φύσης (ηλεκτρομαγνητική, ισχυρή, ασθενής και βαρυτική). Η υπερσυμμετρία που συναντάται στην υπερβαρύτητα κατέχει τοπική συμμετρία (local symmetry) σε αντίθεση με διάφορα κατεξοχήν υπερσυμμετρικά μοντέλα όπως το MSSM (Minimal Supersymmetric Standard Model). Μπορεί κανείς να φθάσει στην υπερβαρύτητα συνδυάζοντας του γεννήτορες της υπερσυμμετρίας μαζί με αυτούς της ομάδας Poincaré σχηματίζοντας έτσι την άλγεβρα super-Poincaré (super-Poincaré algebra).
Ανακάλυψη
Στο διάστημα των δεκαετιών του 1960 και 1970 επιτεύχθηκαν δύο μεγάλες ανακαλύψεις που με τη σειρά τους έδωσαν το έναυσμα για την ανακάλυψη της υπερβαρύτητας.
Πρώτον, το Καθιερωμένο Πρότυπο της Σωματιδιακής Φυσικής (Standard Model) καθιερώθηκε μέσω διαφόρων πειραμάτων, αν και ακόμα έλειπαν κομμάτια του παζλ. Το βασικό συστατικό του Standard Model ήταν οι "μη Αβελιανές θεωρίες βαθμίδας" (non-Abelian gauge theories) των οποίων η βασική ιδέα είναι ότι οποιοσδήποτε μετασχηματισμός συμμετρίας υπό την εκάστοτε ομάδα βαθμίδας (gauge group) ασκείται ανεξαρτήτως σε κάθε σημείο του χωροχρόνου. Στο Standard Model αυτού του είδους οι συμμετρίες είναι "εσωτερικές συμμετρίες" (internal symmetries) με παραμέτρους που ανήκουν στην συμπαγή ομάδα Lie (compact Lie group), η οποία φυσικά είναι η ομάδα βαθμίδας του Standard Model. Από τις δυναμικές που προκύπτουν από την παραπάνω ομάδα συμμετρίας γίνεται εμφανής η συμμετρία στο φάσμα των διαφόρων σωματιδίων του Standard Model και στις αλληλεπιδράσεις αυτών οι οποίες γίνονται εμφανείς στα διάφορα πειράματα.
Δεύτερον, η άλλη μεγάλη πρόοδος που σημειώθηκε ήταν η ανακάλυψη της υπερσυμμετρίας, και συγκεκριμένα της "ολικής υπερσυμμετρίας" (global supersymmetry). Η υπερσυμμετρία είναι ένα μαθηματικό πλαίσιο το οποίο επιτρέπει στα διάφορα πεδία μιας θεωρίας που φέρουν διαφορετικό spin να κατανεμηθούν σε αναπαραστάσεις (group representations) ενός αλγεβρικού συστήματος το οποίο ονομάζεται "υπεράλγεβρα" (superalgebra). Οι παράμετροι της συγκεκριμένης συμμετρίας είναι σπινοριακά πεδία (spinors) τα οποία είναι αμετάβλητα και δεν εξαρτώνται από τις συντεταγμένες x^{\mu}. Η πιο απλή περίπτωση είναι η λεγόμενη υπεράλγεβρα η οποία εμπεριέχει ένα σπινοριακό πεδίο Q_{\alpha} το οποίο ονομάζεται "υπερφορτίο" (supercharge) και τον τελεστή ενέργειας-ορμής P_{\alpha}. Ο μεταθέτης (commutator) μεταξύ δυο υπερφορτίων δίνει μια χωροχρονική μετάβαση. Η έχει αναπαραστάσεις οι οποίες περιέχουν σωματίδια μηδενικής μάζας με  ακέραιο και ημι-ακέραιο spin και κάποιες άλλα σωματίδια με μάζα με ακέραιο και ημι-ακέραιο spin. Όταν κανείς εντάσσει την υπερσυμμετρία στο Standard Model πετυχαίνει την ενοποίηση των συζεύξεων βαθμίδας (gauge couplings) σε κάποια κλίμακα M_{GUT} (GUT = grand unified theory), κάτι το οποίο το Standard Model δεν πετυχαίνει μόνο του και για αυτόν το λόγο η υπερσυμμετρία είναι αντικείμενο εκτεταμένης έρευνας από την εποχή εκείνη μέχρι σήμερα.
62
Η τρέχουσα σελίδα αφορά το έτος 62 κατά το Γρηγοριανό ημερολόγιο
Υπερβαρύτητα
Ανακάλυψη
Με τα παραπάνω υπόψιν, οι ερευνητές κατάλαβαν ότι κάποιου είδους τοπικής υπερσυμμετρίας βαθμίδας θα ήταν πολύ ενδιαφέρουσα και ίσως πιο ισχυρή από την ολική υπερσυμμετρία. Αυτού του είδους η υπερσυμμετρία θα περιείχε πεδία βαθμίδας για χωροχρονικές μετατοπίσεις καθώς και για υπερσυμμετρικούς μετασχηματισμούς. Ως εκ τούτου η βαθμωτή υπερσυμμετρία αναμενόταν να είναι μια γενίκευση της γενικής θεωρίας της σχετικότητας και να περιέχει στο φάσμα της κάποιο πεδίο με spin 3/2, το βαρυτίνο. Για αυτόν τον λόγο δόθηκε το όνομα "υπερβαρύτητα" σε αυτό το νέο μαθηματικό μοντέλο.
62
Θάνατοι
Κατηγορία:Έτη
Υπερβαρύτητα
Επιπλέον τεχνικές λεπτομέρειες
Τα πεδία βαθμίδας των υπερσυμμετρικών θεωριών εμπεριέχουν τα λεγόμενα "vierbeins",, τα οποία είναι κάποιου είδους συνδέσεις (connections) για την σύζευξη βαρύτητας με σπινοριακά πεδία και με διανυσματικά-σπινοριακά πεδία, όπως το βαρυτίνο,. Το βαρυτόνιο μαζί με το βαρυτίνο ανήκουν στην αναπαράσταση (2, 3/2) της εν λόγω υπερσυμμετρικής άλγεβρας. Την άνοιξη του 1976 αναπτύχθηκε μια "Λαγρατζιανή Θεωρία Πεδίου" (Lagrangian field theory) της υπερβαρύτητας. Στα επόμενα χρόνια αναπτύχθηκαν διάφορες θεωρίες υπερβαρύτητας με διαφορετικές ποσότητες υπερσυμμετρίας, από την πιο απλή περίπτωση με μέχρι την μέγιστη περίπτωση με. Η έρευνα έδειξε ότι η υπερβαρύτητα λειτουργεί ιδιαιτέρως όμορφα για παραπάνω από τις γνωστές τέσσερις χωροχρονικές διαστάσεις. Για την ακρίβεια, δείχθηκε ότι οι "μέγιστες θεωρίες" (maximal theories) βρίσκονται όταν κανείς εισάγει συνολικά 11 διαστάσεις. Αν και η υπερβαρύτητα οδήγησε σε πολύ βελτιωμένη συμπεριφορά μιας θεωρίας βαρύτητας όσον αφορά την κβαντική της συμπεριφορά, δεν έλυσε το βασικό πρόβλημα της μη επακανονικοποίησης της βαρύτητας (non renormalizability of gravity).
Σχέση με τη θεωρία των υπερχορδών
Κατά τη διάρκεια της πρώτης επανάστασης των υπερχορδών (first superstring revolution) το 1984, άρχισε να γίνεται κατανοητό η ιδέα ότι μια μαθηματικά συνεπής και αποδεκτή θεωρίας κβαντικής βαρύτητας θα πρέπει να είναι μια θεωρία υπερχορδών η οποία δεν είναι θεωρία πεδίου. Παρ' όλα αυτά, βρέθηκε ότι όταν κανείς παίρνει το όριο χαμηλών ενεργειών μια θεωρίας υπερχορδών η θεωρία ελαττώνεται σε μια θεωρία υπερβαρύτητας. Με άλλα λόγια το φάσμα των καταστάσεων των υπερχορδών σε πολύ χαμηλές ενέργειες περιέχει καταστάσεις οι οποίες δίδουν τις ίδιες αναπαραστάσεις όπως η υπερβαρύτητα. Όμως, ο ενθουσιασμός γρήγορα έπαψε καθώς η θεωρία των υπερχορδών είναι μια θεωρία 10 διαστάσεων και όχι 11 όπως απαιτεί η μέγιστη υπερβαρύτητα. Το αποτέλεσμα ήταν το ενδιαφέρον γι την υπερβαρύτητα να μειωθεί αρκετά. Αυτό όμως κράτησε για λίγο μόνο καθώς το ενδιαφέρον για την υπερβαρύτητα ανανεώθηκε πρώτα με την δεύτερη επανάσταση των υπερχορδών το 1994 με τα αποτελέσματα των δυαδικοτήτων (dualities) των Chris Hull και Pete Townshead και ιδιαίτερα με την εισαγωγή της θεωρίας Μ του Edward Witten η οποία είναι μια θεωρία 11 διαστάσεων. Έτσι το ενδιαφέρον για την υπερβαρύτητα επανήλθε ενώ το 1997 με την ανακάλυψη της αντιστοιχίας AdS/CFT από τον Juan Maldacena όπου βρέθηκε ότι λύσεις υπερβαρυτικών θεωριών δίνουν πληροφορίες για τη δυαδική θεωρία πεδίου. Έτσι τα τελευταία χρόνια χρησιμοποιείται η υπερβαρύτητα για την μελέτη φαινομένων και καταστάσεων που δεν οφείλονται σε φαινόμενα θεωρίας διαταραχών της κβαντικής χρωμοδυναμικής (non pertubative aspects of QCD) στο μεγάλο όριο N (large N limit).
Ανοιχτά προβλήματα
Υπάρχουν πολλά μη επιλυμένα προβλήματα στην υπερβαρύτητα τα οποία δεν έχουν απαραιτήτως άμεση σχέση με εφαρμογές. Υπάρχουν πολλών ειδών βαθμωτές η παραμορφωμένες θεωρίες υπερβαρύτητας αλλά ακόμα δεν έχουν καταγραφεί όλες. Ακόμα και για αυτές οι οποίες είναι γνωστές υπάρχουν πολλές εκδοχές οι οποίες δεν έχουν ακόμα κατασκευαστεί πλήρως. Επιπλέον, δεν είναι γνωστές όλες οι κβαντικές ιδιότητες των διαφόρων αυτών μοντέλων. Τελευταία αποτελέσματα έδωσαν την μαθηματική εικασία ότι η υπερβαρύτητα σε 4 διαστάσεις είναι μια θεωρία κβαντικής βαρύτητας πεπερασμένη στο υπεριώδες (UV). Επίσης ενεργή έρευνα βρίσκεται σε εξέλιξη για την εξεύρεση κλασσικών λύσεων υπερβαρύτητας και υπάρχει μια προσπάθεια ταξινόμησης όλων των γνωστών λύσεων.
Παραπομπές
Κατηγορία:Θεωρίες βαρύτητας
Ιβαΐλοβγκραντ
Το Ιβάιλοβγκραντ (βουλγαρικά: Ива̀йловград, τουρκικά: Ortaköy) είναι πόλη της Βουλγαρίας κοντά στα ελληνοβουλγαρικά σύνορα, δίπλα στο νομό Έβρου. Βρίσκεται δεξιά του ποταμού Άρδα σε απόσταση 4 χιλιομέτρων και στο ανατολικότερο τμήμα της οροσειράς της Ροδόπης. Είναι το διοικητικό κέντρο του ομώνυμου Δήμου Ιβάιλοβγκραντ. Η πόλη έχει πληθυσμό 3.756 κατοίκους.
thumb|Ρωμαϊκή έπαυλη του 1ου αι. που βρέθηκε στο Ιβάιλοβγκραντ. thumb|Οικία παραδοσιακής αρχιτεκτονικής.
Ιστορικά στοιχεία
Κατά τον 9ο-10ο αιώνα υπάρχουν βυζαντινές αναφορές για την περιοχή ως κέντρο του επισκόπου Λιτίτσης. Επί Ιωάννη ΣΤ΄ Καντακουζηνού (1347-1354), το πεζικό του ήταν κύριο του φρουρίου από το 1342 έως το 1343. Κατά τους βυζαντινούς χρόνους ιδρύθηκε η Μονή Αγίων Κωνσταντίνου και Ελένης του Ιβάιλοβγκραντ.
Ο οικισμός και η μονή καταστράφηκαν από τους Τούρκους κατά την εισβολή τους στα Βαλκάνια τον 14ο-15ο αιώνα. Ο οικισμός στη σημερινή του μορφή δημιουργήθηκε στα τέλη του 16ου με αρχές του 17ου αιώνα από Έλληνες Ηπειρώτες κτίστες και λατόμους που εγκαταστάθηκαν εκεί για την κατασκευή του τεμένους του Σελίμ Β΄ της Αδριανούπολης. Κατά τον 18ο αιώνα στην πόλη υπήρχαν μια αστική σχολή, ένα παρθεναγωγείο και ένα νηπιαγωγείο.
Το 1821 ο Επίσκοπος Λιτίτσης Σωφρόνιος, που ήταν μέλος της Φιλικής Εταιρείας, συγκρότησε επαναστατικό σώμα από Μανδριτσιώτες και Ορτακινούς, οι οποίοι αφού διέσχισαν την τουρκοκρατούμενη Βουλγαρία, ενώθηκαν με τα στρατεύματα του Αλεξανδρου Υψηλάντη και έλαβαν μέρος στην Ελληνική επανάσταση στη Μολδοβλαχία. Μετά την αποτυχία της επανάστασης, όσοι επέζησαν διέσχισαν πολεμώντας τη Βαλκανική χερσόνησο και έφτασαν στην Ηπειρο και από εκεί στην επαναστατημένη Ρούμελη, όπου πολέμησαν για την ελευθερία της Ελλάδος. Ελάχιστοι από τους πολεμιστές αυτούς επέστρεψαν. thumb|Κατάλογος Μητροπόλεων Οικουμενικού Πατριαρχείου στις αρχές του 20ου αιώνα. Καταγράφεται και η Μητρόπολη Λιτίτσης με έδρα το Ορτάκιοϊ (Μητροπολίτης Σωφρόνιος, Άγ.Όρος,1901) thumb|Σαντζάκι (διοικητική επαρχία) Γκιουμουλτζίνας (Κομοτηνής), κατά την Οθωμανική Περίοδο, όπου ανήκε το Ορτάκιοϊ της Θράκης.
Το 1872 ο Μητροπολίτης Λιτίτσης Ιγνάτιος ξαναέκτισε εκ βάθρων τη Μονή των Αγίων Κωνσταντίνου και Ελένης και το διήμερο 20 και 21 Μαίου κάθε έτους λάμβανε χώρα μεγάλη πανήγυρις με τη συμμετοχή χιλιάδων προσκυνητών.
Το Ορτάκιοϊ κατελήφθη από τους Βούλγαρους κατά τον Α΄ Βαλκανικό Πόλεμο (30 Σεπτεμβρίου 1912 – 30 Μαΐου 1913) και επιστράφηκε στην Τουρκία τον Σεπτέμβριο του 1913 με τις συνθήκες του Βουκουρεστίου και της Κωνταντινουπόλεως. Κατά τον Α΄ Παγκόσμιο Πόλεμο παραχωρήθηκε από την Τουρκία στη Βουλγαρία με την συνθήκη της 6ης Σεπτεμβρίου 1915. Από εκείνη τη χρονική στιγμή οι Έλληνες κάτοικοι ξεκίνησαν να εγκαταλείπουν την πόλη και κατέφυγαν ως πρόσφυγες στην ελεύθερη Ελλάδα με πρωτοστάτη και οδηγό τον Ιερέα και Δημοδιδάσκαλο πατέρα Απόστολο Παπαποστόλου. Εγκαταστάθηκαν στην πόλη της Δράμας όπου δημιούργησαν τον συνοικισμο των Ορτακινών και στη Χωριστή Δράμας. Άλλοι Ορτακινοί εγκαταστάθηκαν στη Μικρόπολη, το Περιθώρι, τη Φτελιά, το Φωτολίβος, την Ελευθερούπολη και τη Θεσσαλονίκη. thumb|Η Θεοτόκος (ελληνική εικόνα που εκτίθεται σήμερα στο Ιστορικό Μουσείο του Ιβαΐλοβγκραντ).
Σήμερα
Το σημερινό Ιβάιλοβγκραντ χαρακτηρίζεται από πολλά ξενοδοχεία με αναπτυσσόμενο τουρισμό. Ανάμεσα στα αξιοθέατα που προσελκύουν τουρίστες βρίσκεται η τεχνητή λίμνη μήκους 36 χιλιομέτρων, η οποία είναι η μακρύτερη τεχνητή λίμνη στη Βουλγαρία και κατασκευάστηκε το 1964. Επίσης σημαντικά μνημεία διασώζονται είναι:
Εξωτερικοί σύνδεσμοι
Κατηγορία:Πόλεις της Βουλγαρίας Κατηγορία:Συνοριακές διελεύσεις Ελλάδας-Βουλγαρίας
Μάριος Δημάδης
Ο Μάριος Δημάδης υπήρξε πρωτοπόρος Έλληνας διεθνής καλαθοσφαιριστής που αγωνίστηκε στον Πανιώνιο τη δεκαετία 1930-40. Είχε ύψος 1,78 και συμμετείχε στο δεύτερο αγώνα που έδωσε η Εθνική Ελλάδος στις 20 Απριλίου 1940 με την Αίγυπτο στο Κάιρο. Στο φιλικό αυτό αγώνα η Ελλάδα ηττήθηκε με 35-60 και ο Δημάδης δεν σημείωσε πόντο.
Διοργανώσεις Ε.Π.Σ. Άρτας 2015–16
Για την περίοδο 2015–16, η Ένωση Ποδοσφαιρικών Σωματείων Άρτας είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Άρτας.
Ο θεσμός του κυπέλλου, αποτελεί ταυτόχρονα την πρώτη φάση του Κυπέλλου Ερασιτεχνών της ΕΠΟ. Η ομάδα που ανακηρύσσεται κυπελλούχος ΕΠΣ Άρτας, αποκτά το δικαίωμα συμμετοχής στο Κύπελλο Ερασιτεχνών.
Πρωτάθλημα
Η δομή του πρωταθλήματος της Ε.Π.Σ. Άρτας είναι η εξής:
Α΄ Κατηγορία
Το πρωτάθλημα διεξάγεται με τη συμμετοχή 16 συλλόγων, αντί 14 της προηγούμενης περιόδου. Οι σύλλογοι ΑΟ Αγίων Αναργύρων και Ερμής Κεραματών αν και κέρδισαν την άνοδό τους απο τη Β΄ Κατηγορία δε δήλωσαν συμμετοχή για το 2015-16 και αντικαταστάθηκαν από τις ΑΟ Γέφυρας και ΑΣ Ρακούν.
Μετά το τέλος της κανονικής περιόδου οι 4 πρώτες ομάδες συνεχίζουν στα Play Off ανάδειξης πρωταθλητή ξεκινώντας με το 1/3 της βαθμολογικής διαφοράς από την 4η ομάδα. Η τελευταία της κανονικής περιόδου ομάδα υποβιβάζεται απ'ευθείας, ενω οι ομάδες από 12η ως 15η θέση συμμετέχουν στα Play Out
Στα Play Off ισοβάθμησαν πλήρως οι ομάδες Αμβρακία Κωστακιών και Σκουφάς Κομποτίου, τον τίτλο κατέκτησε η Αμβρακία Κωστακιών καθώς είχε τερματίσει ψηλότερα στην κανονική περίοδο. Πηγή: ΕΠΣ Άρτας Πηγές: |DESC&cntnt01returnid=66 ΕΠΣ Άρτας SportsNow.gr Πηγή: |DESC&cntnt01returnid=66 ΕΠΣ Άρτας
Β΄ Κατηγορία
Το πρωτάθλημα διεξάγεται με τη συμμετοχή 15 συλλόγων. Οι σύλλογοι Άνω Πόλη και Νίκη Καλαμιάς δε δήλωσαν συμμετοχή, αλλά επανήλθαν οι ΠΑΣ Ανέζας , Ακράτητος Ακροποταμιάς καθώς και ο ΑΟ Κορφοβουνίου που είχε αποχωρήσει απο το πρωτάθλημα της Α΄ Κατηγορίας το 2014-15
Οι σύλλογοι ΑΟ Αγίων Αναργύρων και Ερμής Κεραματών δεν δήλωσαν συμμετοχή ούτε στην Β κατηγορία.
Πηγή: ΕΠΣ Άρτας Play off Λόγω της ανόδου της Αμβρακίας Κωστακιών στην Γ εθνική,ανεβαίνει και ο δεύτερος των play off.
Κύπελλο
Στο θεσμό του κυπέλλου συμμετέχουν τα σωματεία της Ε.Π.Σ. Άρτας. Η διοργάνωση ολοκληρώθηκε με τον τελικό στις 3 Φεβρουαρίου 2016 Το κύπελλο κατέκτησε η Α.Ε. Καραϊσκάκης.
Πηγές: |DESC&cntnt01pagenumber=7&cntnt01returnid=66 Ημιτελικοί |DESC&cntnt01pagenumber=11&cntnt01returnid=66 Προημιτελικοί ΕΠΣ Άρτας
Εξωτερικοί σύνδεσμοι
Κατηγορία:Ε.Π.Σ. Άρτας Κατηγορία:Εγχώρια ποδοσφαιρικά πρωταθλήματα 2015–2016 Κατηγορία:Εγχώρια ποδοσφαιρικά κύπελλα 2015-2016
Δήμος Ρούβα
Το παρόν λήμμα αφορά τον πρώην καποδιστριακό δήμο Ρούβα.
Για τον σημερινό δήμο βλέπε: Δήμος Γορτύνης.
Ο Δήμος Ρούβα ήταν δήμος του νομού Ηρακλείου που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Γόρτυνας. Βρισκόταν στα δυτικά του νομού Ηρακλείου και είχε έδρα του το χωριό Γέργερη. Πρόκειται για ημιορεινό δήμο με τα χωριά να βρίσκονται στους πρόποδες του Ψηλορείτη. Σύμφωνα με την απογραφή του 2001 ο δήμος είχε συνολικά 2.324 κατοίκους και έκταση 62.725 στρέμματα.
Ο δήμος περιλάμβανε 3 δημοτικά διαμερίσματα:
Εξωτερικοί σύνδεσμοι
Ρ
Μαύρη Αστραπή (ταινία)
Μαύρη Αστραπή (Ρωσικά: Чёрная Молния, Προφορά: Τσιόρναγια Μόλνιγια), είναι ταινία στο είδος Φαντασίας/Δράση/Περιπέτεια/Θρίλερ, ρωσικής παραγωγής του 2009.
Πλοκή
Ο Ντμίτρι Μάικοφ (Γκριγκόρι Ντομπρίγκιν), είναι ένας συνηθισμένος φοιτητής στο Κρατικό Πανεπιστήμιο της Μόσχας, ο πατέρας (Σεργκέι Γκαρμάς) του του δίνει δώρο για τα γενέθλιά του ένα μαύρο 1966 GAZ 21 Βόλγα (αυτοκίνητο). Ωστόσο, αυτό δεν είναι ένα συνηθισμένο αυτοκίνητο, είναι ένα μυστικό προϊόν μιας σοβιετικής σύμβασης, και είναι εξοπλισμένο με κινητήρα πυραύλων. Ο Ντμίτρι ωστόσο δεν υποψιάζεται τίποτε από όλα αυτά. Δεν είναι ακόμα ενθουσιασμένος όταν βρίσκει έναν παλιό δίσκο και μια φωτογραφία των τριών επιστημόνων στο ντουλαπάκι του αυτοκινήτου.
Ο Ντμίτρι είναι ερωτευμένος με τη συμμαθήτριά του Νάστια Σβετλόβα (Εκατερίνα Βιλκόβα). Ο Ντμίτρι πιστεύει ότι ο μόνος τρόπος για να επιτύχει είναι να γίνει εγωιστής. Αυτή η πεποίθηση του γίνεται έμμονη όταν ο Ντμίτρι βλέπει την επιτυχία του φίλου της Νάστιας, Μαξίμ (Ιβάν Ζιντκόφ), που επίσης έχει μια Mercedes.
Ο Ντμίτρι αρχίζει να εργάζεται ως άνθρωπος για παράδοση λουλουδιών. Μαθαίνει για τα ειδικά χαρακτηριστικά του αυτοκινήτου του εντελώς τυχαία, ενώ οι άνδρες του Βίκτωρ Κουπτσόφ (Βίκτωρ Βερζμπίτσκι) αρχίζουν να τον κυνηγούν. Χάνοντας τον έλεγχο από το ιπτάμενο αυτοκίνητο, ο Ντμίτρι τρακάρει και προσγειώνεται σε ένα εγκαταλελειμμένο κτίριο. Με τη βοήθεια του Μαξ, ο Ντμίτρι είναι σε θέση να ακούσει το δίσκο από το ντουλαπάκι του συνοδηγού. Από το δίσκο, βρίσκει τους επιστήμονες από μία φωτογραφία. Δύο από αυτούς, ο Πάβελ Περεπέλκιν και η Όλγα Ρομαντσέβα αποδεικνύεται ότι είναι ανδρόγυνο. Ο Ντμίτρι, που προσποιείται ότι είναι ένας δημοσιογράφος εφημερίδας, μαθαίνει από αυτούς τα πάντα για το αυτοκίνητο. Η Ρομαντσόβα δίνει στον Ντμίτρι το εγχειρίδιο του αυτοκινήτου, το οποίο ο τρίτος επιστήμονας, Μιχαήλ Ελίζαροφ το έγραψε. Για αρχή, ο Ντμίτρι απολαμβάνει τις πτήσεις του ιπτάμενου αυτοκινήτου του και να βγάζει πολλά χρήματα από τις γρήγορες παραδόσει που κάνει με το αυτοκίνητο ενώ έχει πολλή κίνηση στον δρόμο της Μόσχας. Αλλά ο πολύ εγωισμός του Ντμίτρι τον κάνει να μη βοηθήσει έναν μαχαιρωμένο άνθρωπο στο δρόμο, ο οποίος αποδεικνύεται ότι είναι ο ίδιος του ο πατέρας.
Ο θάνατος του πατέρα του, αλλάζει προοπτική του Ντμίτρι για τη ζωή. Αποφασίζει να χρησιμοποιήσει το αυτοκίνητό του για να βοηθάει τους ανθρώπους και γίνεται ένας υπερήρωας. Σύντομα όλοι οι άνθρωποι της πόλης γίνονται φαν του, και οι δημοσιογράφοι του δίνουν το όνομα "Μαύρη Αστραπή".
Εν τω μεταξύ, ο Κουπτσόφ ξεκινά ένα κυνήγι για το νανο-καταλύτη, το οποίο μπορεί να μετατρέψει τη βενζίνη σε καύσιμο πυραύλων, για να τροφοδοτήσει υπόγειο τρυπάνι του. Το τρυπάνι μπορεί να καταστρέψει την πόλη, αλλά και να επιτρέψει στον Κουπτσόφ να πάρει ένα στρώμα διαμαντιών που βρίσκεται κάτω από μία τεκτονική πλάκα. Ο Κουπτσόφ βρίσκει τους επιστήμονες που εργάστηκαν για το ιπτάμενο Βόλγα και τους αναγκάζει να κάνουν μια ένοπλη εκδοχή της "Μαύρης Αστραπής" με τη χρήση της θωρακισμένης του Mercedes. Ο Κουπτσόφ δελεάζει τον Ντμίτρι στην οροφή ενός ουρανοξύστη, αφήνοντας τον Περεπέλκιν, ένας από τους επιστήμονες, να απόδρασει. Ο Κουπτσόφ χτυπά στη συνέχεια την "Μαύρη Αστραπή" με έναν πύραυλο, πριν ο Ντμίτρι καταφέρνει ακόμη να καταπολεμήσει τον κακοποιό, αφαιρεί το νανο-καταλύτη και στέλνει το Βόλγα κάτω από τον πάγο του ποταμού της Μόσχας.
Στο τέλος, ο Ντμίτρι και η Νάστια συναντιούνται στην πλατεία για να γιορτάσουν το νέο έτος μαζί.
Εξωτερικοί σύνδεσμοι
Κατηγορία:Ρωσικές ταινίες Κατηγορία:Ταινίες του 2009 Κατηγορία:Ταινίες παραγωγής Universal Pictures Κατηγορία:Ρωσόφωνες ταινίες Κατηγορία:Ρωσικές ταινίες δράσης Κατηγορία:Ρωσικές θρίλερ ταινίες Κατηγορία:Ρωσικές ταινίες φαντασίας Κατηγορία:Ρωσικές ταινίες επιστημονικής φαντασίας Κατηγορία:Ταινίες τοποθετημένες στη Ρωσία
Εθνική Σουηδίας Κ-16 (ποδόσφαιρο ανδρών)
Η Εθνική Σουηδίας Κ-16 (ποδόσφαιρο ανδρών ήταν η ποδοσφαιρική ομάδα που εκπροσωπούσε τη Σουηδία σε διοργανώσεις για ποδοσφαιριστές κάτω των 16 ετών. Η ομάδα συμμετείχε στο Ευρωπαϊκό Πρωτάθλημα Ποδοσφαίρου Κ-16. Πρώτη εμφάνιση της ομάδας έγινε το 1985. Το 2002 η διοργάνωση μετονομάστηκε σε Κ-17 και έτσι η Εθνική Σουηδίας Κ-16 έπαψε να υφίσταται και αντικαταστάθηκε από την Εθνική Σουηδίας Κ-17.
Εξωτερικοί σύνδεσμοι
Κατηγορία:Εθνική Σουηδίας (ποδόσφαιρο) Κατηγορία:Ποδόσφαιρο νέων ανά χώρα Κατηγορία:Εθνικές ομάδες ποδοσφαίρου Κ-16 Ευρώπης
Φασματοσκοπία Ράμαν
Η Φασματοσκοπία Ράμαν (spectroscopy Raman), είναι ειδική φασματοσκοπική τεχνική που εφαρμόζεται για την έρευνα και μελέτη στοιχείων και πληροφοριών που αφορούν τη δομή των μορίων, των ιόντων, καθώς και των κρυστάλλων. Η τεχνική αυτή στηρίζεται στο γνωστό αποκαλούμενο οπτικό φαινόμενο Ράμαν, που οφείλεται στον Ινδό φυσικό Ράμαν ο οποίος και το ανακάλυψε το 1928.
Δείτε σχετικά
Κατηγορία:Φασματοσκοπία
Ζντράβκο Τσόλιτς
Ο Ζντράβκο Τσόλιτς, επίσης γνωστός ως Τσόλα (Zdravko Čolić, Σαράγεβο, 30 Μαΐου 1951) είναι Σέρβος τραγουδιστής γνωστός στις χώρες της πρώην Γιουγκοσλαβίας. Εκπροσώπησε τη Γιουγκοσλαβία στο διαγωνισμό της Γιουροβίζιον το 1973 με το τραγούδι Gori Vatra, όπου ήρθε 15ος με 65 πόντους.
Εξωτερικοί σύνδεσμοι
Κατηγορία:Συμμετέχοντες στη Eurovision Κατηγορία:Βόσνιοι τραγουδιστές Κατηγορία:Γιουγκοσλάβοι τραγουδιστές Κατηγορία:Σέρβοι τραγουδιστές Κατηγορία:Σερβοβόσνιοι καλλιτέχνες
Άγγελος Σιδεράτος
Ο Άγγελος Σιδεράτος (4 Δεκεμβρίου 1943) είναι Έλληνας σκηνοθέτης του θεάτρου και του κινηματογράφου. Γεννήθηκε στις 4 Δεκεμβρίου 1943 και έζησε με την οικογένειά στην Αθήνα όπου και απεβίωσε στις 10 Ιουνίου 2022.
Βιογραφία
Είναι πτυχιούχος σκηνοθέτης και χειριστής κινηματογραφικών μηχανημάτων, Σχολής Κινηματογράφου και τηλεόρασης Λ Σταυράκου, Πτυχιούχος ηθοποιός της επαγγελματικής Σχολής Θεάτρου Αθηνών και έχει επίσης κάνει σπουδές Νομικής στο Πανεπιστήμιο του Μιλάνου (1971-1973).
Έχει βραβευτεί με το Πρώτο βραβείο σκηνοθεσίας στο Φέστιβάλ Θεσσαλονίκης με την ταινία Το Χαμόγελο. Η ίδια ταινία εκπροσώπησε επισήμως την Ελλάδα στο διεθνές φεστιβάλ κινηματογράφου στο Locarno της Ελβετίας και διακρίθηκε στο φεστιβάλ κινηματογράφου της Τουρς της Γαλλίας. Η ταινεία του Τα δελφινάκια του Αμβρακικού πήρο το Κρατικό βραφείο 1993. Η ίδια ταινία έχει πάρει και άλλα πολλά διεθνή βραβεία.
Το 1990 ίδρυσε μαζί με Βίλλυ Σιδεράτου τον εκδοτικό οίκο Προσκήνιο με εκδόσεις ιστορικό-πολιτικού περιεχομένου. Όσον αφορά στην κινηματογραφική του καριέρα, διετέλεσε βοηθός σκηνοθέτη, σκηνοθέτης, παραγωγός, σεναριογράφος, επίβλεψη σεναρίου. Ως εκδότης στον εκδοτικό οίκο Προσκήνιο έχει κυκλοφορήσει τίτλους βιβλίων με πολλούς συγγραφείς. (Δες: Προσκηνιο Εκδοτικός Οίκος)
Έχει διετελέσει Μέλος του ΔΣ Συνδέσμου Εκδοτών Βιβλίου (Σ.ΕΚ.Β.) 2005-2008, 2012-2013 και 2015-2017 καθώς και αντιπρόεδρός του΄.
Ήταν μέλος του ΔΣ στο Πνευματικό Ίδρυμα Γεωργίου Παπανδρέου από το 1997-2001.
Έχει διδάξει επί σειρά ετών, την Υποκριτική Τέχνη στην Αρχαία Τραγωδία αλλα και τη φιλοσοφία για της ανθρώπινες αξίες της αρχαίας ελληνική δραματουργίας. Υπήρξε επίσης καλλιτεχνικό συνεργάτης του Υπουργείου Πολιτισμού και Επιστημών,
ΘΕΑΤΡΟ
Στον τομέα του θεάτρου ίδρυσε το "Θέατρο του παιδιού", όπου σκηνοθέτησε 5 θεατρικά έργα σε κεντρικά θέατρα των Αθηνών (Μινωα, Βρετανία) στο διάστημα 1975-1983.
Υπήρξε καλλιτεχνικός συνεργάτης του Εθνικού θεάτρου της Έλλάδας όπυ ανέβασε με το "Αρμα Θεσπίδος" τα Σαιξπήρικά έργα Ρωμαίος και Ιουλιέτα, Ριχάρδος ο Γ΄και Άμλετ και τις αρχαίες τραγωδίες Ιφιγένεια εν Αυλίδι, Τρωάδες, Οιδίπους Τύραννος στην Αθήνα και σε πόλεις της ελληνικής επαρχίας.
Διετέλεσε καλλιτεχνικός διευθυντής και σκηνοθέτης στο Δημοτικό θέατρο Αίγινας (2000-2003) όπου σκηνοθέτησε 5 νεοελληνικά έργα που διακρίθηκαν με πρώτα βραβεία σε θεατρικά φεστιβάλ της Ελλάδας.
Η τελευταία θεατρική του δουλειά περατώθηκε με τις παραστάσεις του έργου Τρωάδες του Ευριπίδη που σκηνοθέτησε ο ίδιος στην Κριμαία και στη Μόσχα και η οποία διακρίθηκε με το θεατρικό βραβείο Grand Prix στη Ρωσία.
Παραπομπές
www.imdb.com
Κατηγορία:Έλληνες σκηνοθέτες Κατηγορία:Έλληνες εκδότες Κατηγορία:Έλληνες σκηνοθέτες θεάτρου
Συνέχεια συνάρτησης
Στα μαθηματικά, μία συνάρτηση λέγεται συνεχής όταν μια μικρή μεταβολή στο όρισμά της προκαλεί μικρή μόνο μεταβολή στην τιμή της. Για τις συναρτήσεις που ορίζονται στους πραγματικούς αριθμούς η γραφική παράσταση μιας συνεχούς συνάρτησης σε ένα διάστημα (και όχι σε μία ένωση διαστημάτων) μπορεί να σχεδιαστεί χωρίς να χρειαστεί να σηκώσουμε το μολύβι από το χαρτί.
Ορισμός Κωσύ (γαλλ. Cauchy) ή «έψιλον-δέλτα»
Αν είναι μία συνάρτηση με πεδίο ορισμού  και το x_0 ανήκει στο πεδίο ορισμού της, τότε η f ονομάζεται συνεχής στο x_0 αν
Η έννοια της συνέχειας μιας συνάρτησης ορίζεται μόνο στα σημεία που ανήκουν στο πεδίο ορισμού της. Η συνάρτηση ονομάζεται συνεχής στο A αν είναι συνεχής σε κάθε σημείο του A, δηλαδή αν Σε αντιδιαστολή με την ομοιόμορφη συνέχεια, η συνέχεια αυτού του είδους λέγεται σημειακή συνέχεια.
Ορισμός μέσω ορίων
Ένας ορισμός που χρησιμοποιεί την έννοια του ορίου στις πραγματικές συναρτήσεις λέει ότι μία συνάρτηση είναι συνεχής σε κάποιο σημείο x_0 του πεδίου ορισμού της αν το όριο της συνάρτησης στο σημείο αυτό συμπίπτει με την τιμή της, δηλαδή αν:
Αυτός ο ορισμός όμως δεν είναι αρκετός γιατί το όριο έχει έννοια μόνο όταν το x_0 είναι σημείο συσσώρευσης της συνάρτησης f και επομένως με τον ορισμό αυτό μπορούμε να ελέγξουμε αν μία συνάρτηση είναι συνεχής μόνο στα σημεία συσσώρευσής της, (αν όμως το x_0 δεν είναι σημείο συσσώρευσης της f, τότε είναι μεμονωμένο σημείο και επομένως η f είναι έτσι και αλλιώς συνεχής σε αυτό).
Αρχή της μεταφοράς - ορισμός Χάινε (γερμ. Heine)
Μια πραγματική συνάρτηση είναι συνεχής σε ένα σημείο x_0 του πεδίου ορισμού της Α αν και μόνο αν για κάθε ακολουθία στο Α, με: ισχύει: Με άλλα λόγια μία πραγματική συνάρτηση είναι συνεχής κατά Χάινε αν διατηρεί τα όρια, δηλαδή αν το όριο των εικόνων ισούται με την εικόνα του ορίου.